CELEX: 62013CB0072
Language: hu
Date: 2014-03-20 00:00:00
Title: C-72/13. sz. ügy: A Bíróság (hetedik tanács) 2014. március 20-i végzése (a Naczelny Sąd Administracyjny [Lengyelország] előzetes döntéshozatal iránti kérelme) – Gmina Wrocław kontra Minister Finansów (Héa — 2006/112/EK irányelv — Önkormányzati vagyonrészek települési önkormányzat általi átruházása)

16.6.2014   
            
            
               HU
            
            
               Az Európai Unió Hivatalos Lapja
            
            
               C 184/3
            
         A Bíróság (hetedik tanács) 2014. március 20-i végzése (a Naczelny Sąd Administracyjny [Lengyelország] előzetes döntéshozatal iránti kérelme) – Gmina Wrocław kontra Minister Finansów
   (C-72/13. sz. ügy) (1)
   
   ((Héa - 2006/112/EK irányelv - Önkormányzati vagyonrészek települési önkormányzat általi átruházása))
   2014/C 184/04
   Az eljárás nyelve: lengyel
   
      A kérdést előterjesztő bíróság
   
   Naczelny Sąd Administracyjny
   
      Az alapeljárás felei
   
   
      Felperes: Gmina Wrocław
   
      Alperes: Minister Finansów
   
      Tárgy
   
   Előzetes döntéshozatal iránti kérelem – Naczelny Sąd Administracyjny – A közös hozzáadottértékadó-rendszerről szóló, 2006. november 28-i 2006/112/EK tanácsi irányelv (HL L 347., 1. o.) értelmezése – Települési önkormányzat ügyleteinek adóztatása – Törvény erejénél fogva vagy öröklés, illetve ajándékozás útján szerzett vagyontárgyak értékesítése – Az ilyen vagyontárgyak valamely társaságba való bevitele
   
      Rendelkező rész
   
   A közös hozzáadottértékadó-rendszerről szóló, 2006. november 28-i 2006/112/EK tanácsi irányelvet akként kell értelmezni, hogy azzal nem ellentétes, ha a hozzáadottérték-adó hatálya alá vonnak olyan ügyleteket, mint a gmina Wrocław (Wrocław települési önkormányzata) által tervezett ügyletek, feltéve hogy a kérdést előterjesztő bíróság megállapítja, hogy ezen ügyletek gazdasági tevékenységnek minősülnek ezen irányelv 9. cikkének (1) bekezdése értelmében, és ez az önkormányzat az ilyen ügyleteket nem az ugyanezen irányelv 13. cikke (1) bekezdésének első albekezdése szerinti hatóságként folytatja. Ha ezek azonban olyan ügyleteknek minősülnek, amelyeket az említett települési önkormányzat hatóságként eljárva folytat, a 2006/112 irányelv rendelkezéseivel nem ellentétes, ha ezen adó hatálya alá vonják őket, feltéve hogy a kérdést előterjesztő bíróság esetleg azt állapítja meg, hogy az ilyen ügyletek adó alóli mentesítése a verseny jelentős torzulását eredményezné ezen irányelv 13. cikkének (2) bekezdése értelmében.
   
      (1)  HL C 141., 2013.5.18.